Diari Oficial de la Generalitat Valenciana


Sumari del DOGV 5758, del 08-05-2008 (2008/5005)

Informació pública del Projecte de Reparcel·lació Forçosa de la Unitat d'Execució Única del Sector F del Pla General d'Ordenació Urbana de Tormos.
--------------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5005


Data del document
:   08-04-2008

Organisme emissor
:   Toscaforta, SL

Tipus de document
:   Informació Pública

Descriptors 

:   * Tormos
    * empresa privada
    * pla d'urbanisme

Informació pública del Projecte de Reparcel·lació Forçosa de la Unitat d'Execució Única del Sector F del Pla General d'Ordenació Urbana de Tormos. [2008/5005]  
La mercantil Toscaforta, SL, en virtut de les facultats que li conferix l'article 177 de la Llei 16/2005, de 30 de desembre, Urbanística Valenciana (d'ara en avant LUV), en relació amb l'article 416 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), sotmet a informació al públic el Projecte de Reparcel·lació Forçosa de la Unitat d'Execució Única del Sector F del Pla General d'Ordenació Urbana de Tormos.  
Amb caràcter previ a la reparcel·lació dels terrenys, l'urbanitzador va comunicar l'aprovació del corresponent programa d'actuació integrada, fefaent i individualment als propietaris afectats, incorporant els continguts establits en l'article 166 de la LUV.  
El projecte de reparcel·lació forçosa es troba depositat en l'Ajuntament de Tormos, situat a la plaça de l'Ajuntament, núm. 2, d'este municipi (telèfon 470 099 220), es podrà consultar en horari d'atenció al públic, i presentar davant d'este ajuntament, per a la seua incorporació a la documentació depositada en este, les al·legacions que estime pertinents. S'advertix els interessats del dret a formular consultes urbanístiques en els termes de l'article 561 del ROGTU i concordants de la llei.  
L'esmentat projecte de reparcel·lació consta dels documents i determinacions regulades en els articles 175 i 176 de la LUV i en l'article 411 del ROGTU.  
Així mateix, es fa constar, en aplicació del referit article 177 de la LUV, que durant el termini d'un mes des de la publicació d'este anunci en el Diari Oficial de la Comunitat Valenciana, qualsevol interessat podrà comparéixer, en horari d'atenció al públic a l'Ajuntament de Tormos per a obtindre informació, pels procediments legals, sobre els documents depositats.  
A l'efecte d'aclarir de dubtes, conceptes o altres qüestions relatives al projecte de reparcel·lació, els interessats podran realitzar consultes als tècnics de l'equip redactor, els dimarts d'11.00 a 13.00 hores, en el número de telèfon 804 282 244, identificant el projecte a què es referix la consulta realitzada.  
En aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa servix la present notificació com a requeriment per a l'aportació de l'esmentada informació, i s'advertix així mateix que l'omissió, error o falsedat d'estes declaracions no podrà afectar el resultat objectiu de la reparcel·lació.  
Especialment, es requerix als titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i si és el cas activitats que hagen de ser objecte d'indemnització a càrrec del projecte de reparcel·lació forçosa.  
Finalment, s'assenyala, d'una banda, que es concedirà audiència per 15 dies, sense necessitat de nova informació pública, als titulars registrals no tinguts en compte en l'elaboració del projecte de reparcel·lació i a aquells que resulten afectats per les modificacions acordades després del període d'informació pública.  
I d'una altra, que durant la informació pública del projecte de reparcel·lació, i si és el cas durant l'audiència posterior, els propietaris que hagen resultat adjudicataris de finques en condomini, podran efectuar-se requeriments recíprocs a fi d'extingir la situació de proindivisió, substituint les quotes de condomini previstes en el projecte per indemnitzacions en diners.  
Dénia, 8 d'abril de 2008.- Els gerents: Vicente Girbés Camarasa y Pedro Real Lull.